钦定古今图书集成/明伦汇编/氏族典/第598卷 > 《郑樵通志》 > 宇文广
## 钦定古今图书集成/明伦汇编/氏族典/第598卷 > 《郑樵通志》 > 宇文广

按《周书邵惠公颢传》：“颢子导，导子广，字干归，少方严，
好文学。初封永昌郡公。孝闵帝践阼，改封天水郡公。
世宗即位，出为秦州刺史。武成初，进封蔡国公，秦州
总管。广性明察，善绥抚，民庶畏而悦之。率由礼则，折
节待士，朝野以是称焉。天和三年，除陕州总管，以病
免。及孝公追封豳国公，诏广袭爵。初，广母李氏以广”
患弥年，忧而成疾，因此致殁。广既居丧，更加绵笃，乃
以毁薨。赠本官，加太保，葬于陇西。子洽嗣。大定中，隋
文辅政，以宗室被害，国除。